**Obec Závada, 991 21 Závada č.54, IČO:00319708**

**Interná smernica č. 11**

**O POUŽITÍ FINANČNÝCH PROSTRIEDKOV**

**na výdavky na reprezentačné a propagačné účely**

* + 1. str. 1

**Obec Závada podľa § 36 zákona č. 523/2004 Z.z. o rozpočtových pravidlách verejnej správy a zákona č. 303/1995 Z.z. znení neskorších predpisov určuje použitie finančných prostriedkov zo svojho rozpočtu na výdavky**

* **na oslavy, sviatky, kultúrne a spoločenské akcie poriadané obcou a vyznamenania**
* **pietne akty**
* **reprezentačné účely**
* **propagačné účely**

 **t a k t o:**

**§ 1**

**Výdavky na oslavy, sviatky a kultúrne a spoločenské akcie poriadané obcou, vyznamenania**

1. Obec každoročne poriada: Dni Obce Závada

 Hasičskú súťaž

 Stretnutie dôchodcov

 Deň matiek

 Deň detí

 Oslavy Mikuláša

Výdavky na tieto a podobné podujatia budú použité na základe zoznamu osôb, ktorých sa akcia dotýka a prezenčnej listiny hostí. Obecné zastupiteľstvo svojím uznesením určí celkovú sumu na akciu alebo čiastku na osobu. Výdavky budú zúčtované na príslušnej položke analyticky na konkrétnu akciu. Súčasťou dokladu je zoznam, prezenčná listina a výpis z uznesenia.

Obec na základe štatútu obce môže udeliť verejné uznania a pochvaly a odmeny, pri ktorých obecné zastupiteľstvo určuje peňažné odmeny svojím uznesením. Výdavky budú zúčtované na príslušnej položke analyticky podľa udelenia cien. Súčasťou dokladu je zoznam, prezenčná listina a výpis z uznesenia.

**§ 2**

**Výdavky na pietne akty a smútočné tryzny**

Obec môže použiť finančné prostriedky na zakúpenie vencov a kytíc na pietne akty pre zamestnancov obce a ich rodinných príslušníkov, poslancov a ich rodinných príslušníkov, významných občanov obce, sociálne odkázaných občanov a v osobitných prípadoch aj na iné pietne akty. Zúčtovanie primeraných výdavkov bude predložené obecnému zastupiteľstvu s označením udalosti.

**§ 3**

**Výdavky na reprezentačné účely**

1. Výdavky na reprezentačné účely môžu byť použité, ak si to vyžadujú politické, hospodárske, spoločenské alebo pracovné dôvody na

a) pohostenie pri oficiálnych návštevách a na ďalšie výdavky spojené s pobytom oficiálnych hostí

b) občerstvenie účastníkov porád, konferencií a iných pracovných stretnutí

str. 2

1. Za oficiálnu návštevu na reprezentačné účely sa považuje tuzemská alebo zahraničná delegácia, ktorá prerokúva otázky spojené s rozvojom a výkonom obce.
2. Za občerstvenie sa považuje káva, čaj a iné nealkoholické nápoje, v zdôvodnených prípadoch aj alkoholické nápoje a jedlo podľa povahy a dĺžky trvania akcie.
3. Za výdavky spojené s pobytom hostí sa považujú výdavky na ich uvítanie, ubytovanie, stravovanie, dopravu, tlmočenie, vstupné na kultúrny program.
4. Starosta obce môže poskytnúť zahraničnej i tuzemskej delegácii vecný dar, alebo pri návšteve doniesť v spoločensky potrebnej miere vecný dar. Za vecný dar pre tuzemskú návštevu sa považuje dar v hodnote 16,60 € na jednu osobu a pre zahraničnú delegáciu dar v hodnote 33 20 € na jednu osobu.
5. Výdavky budú zúčtované na príslušnú položku analyticky. Súčasťou dokladu sú zoznamy prezenčné listiny a výpis z uznesenia OZ.

**§ 4**

**Výdavky na propagačné účely**

Výdavky na propagačné účely môžu byť použité na propagáciu a reklamu, ktorá bezprostredne súvisí s činnosťou obce, na novoročné pozdravy, inzerciu, internetovú stránku organizácie, vizitky, účasť na výstavách a expozíciách.

**§ 5**

* 1. Záverečné ustanovenie

(1)    Na tejto smernici sa uznieslo Obecné zastupiteľstvo v Závade, dňa 14.12.2008

(2)    Zmeny a doplnky tejto smernice schvaľuje Obecné zastupiteľstvo v Závade.

(3)    Táto smernica nadobúdajú účinnosť dňom 01.01.2009

V  Závade, 14.12.2008

 Miroslav KALMÁR

 starosta obce